proxectonos/corpus_dominio_legal_administrativo_tmp huggingface dataset:
DECRETO 9/2016, do 28 de xaneiro, polo que se dispón que cese un vogal do Consello de Administración do ente público Portos de Galicia.
Consellería do Mar — II. Autoridades e persoal — 08/02/2016

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais. Todos eles serán nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica que, de conformidade co artigo 10.3 do regulamento, serán nomeados por proposta das persoas titulares das consellerías con representación no Consello de Administración.
En consecuencia, vistas as propostas de cesamento e nomeamento precisas para a renovación dun vogal representante da Consellería de Infraestruturas e Vivenda, por proposta da conselleira do Mar e logo de deliberación do Consello da Xunta de Galicia na súa reunión do día vinte e oito de xaneiro de dous mil dezaseis,
Artigo único
O cesamento de José Antonio Fernández Vázquez como vogal do Consello de Administración do ente público Portos de Galicia, en representación da Consellería de Infraestruturas e Vivenda, agradecéndolle os servizos prestados.
Santiago de Compostela, vinte e oito de xaneiro de dous mil dezaseis
RESOLUCIÓN do 2 de febreiro de 2016, da Dirección Xeral de Administración Local, pola que se nomean os membros da Comisión técnica de valoración da proba do galego no concurso unitario de traslados de funcionarios con habilitación de carácter nacional, se convocan os concursantes para a realización da proba e se fai pública a data, a hora e o lugar de realización.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/02/2016

Mediante Resolución do 27 de outubro de 2015, da Dirección Xeral da Función Pública do Ministerio de Facenda e Administracións Públicas, convocouse o concurso unitario de traslados para a provisión de postos de traballo reservados a funcionarios con habilitación de carácter nacional (BOE núm. 276, do 18 de novembro).
De acordo co disposto na base quinta da antedita resolución, en aplicación do artigo 3 do Decreto 103/2008, do 8 de maio, polo que se regula o coñecemento do galego nos procedementos para a provisión de postos de traballo reservados a funcionarios/as con habilitación de carácter nacional no ámbito territorial da Comunidade Autónoma de Galicia, os concursantes que non acrediten coa solicitude de participación no concurso estar en posesión do Celga 4 ou equivalente participarán nunha proba de galego eliminatoria.
No citado precepto establécese que a valoración da dita proba a realizará unha comisión técnica composta por tres persoas expertas na materia, e por cada membro titular nomearase un suplente.
Na súa virtude, vista a proposta realizada pola Secretaría Xeral de Política Lingüística, esta Dirección Xeral de Administración Local
Primeiro. Nomear as persoas que a continuación se relacionan membros da comisión técnica de valoración da proba do galego no concurso unitario de traslados para a provisión de postos de traballo reservados a funcionarios con habilitación de carácter nacional:
Titulares:
Suplentes:
Esta comisión terá a categoría primeira das previstas no Decreto 144/2001, do 7 de xuño. Establecerase un número máximo de asistencias que se percibirán de 3 por membro.
Segundo. Convocar os concursantes que non acreditaron xunto coa solicitude de participación no concurso unitario de traslados, convocado pola Resolución do 27 de outubro de 2015, estar en posesión do Celga 4 ou equivalente para a realización dunha proba eliminatoria de galego.
A relación de concursantes que deberá realizar a devandita proba exporase no taboleiro de anuncios da Dirección Xeral de Administración Local e na páxina web http://www.eidolocal.es .
Terceiro. A proba terá lugar o vindeiro día 11 de febreiro de 2016, ás 10.00 horas, na Escola Galega de Administración Pública, sita na rúa Madrid, nº 2, 4, Santiago de Compostela.
Os concursantes deberán ir provistos do DNI ou documento fidedigno acreditativo da súa identidade, a xuízo da comisión.
Non se permitirá o acceso ao lugar da proba con teléfono móbil, axendas ou demais dispositivos de carácter electrónico.
Santiago de Compostela, 2 de febreiro de 2016
ORDE do 18 de xaneiro de 2016 pola que se modifica a autorización, por cambio de titularidade, do centro privado Jorge Juan, do concello de Narón (A Coruña).
Consellería de Cultura, Educación e Ordenación Universitaria — III. Outras disposicións — 08/02/2016

María de los Ángeles Pardo Couce cede a titularidade do centro privado Jorge Juan, do concello de Narón, a favor da sociedade Jorge Juan, S.L., dilixenciada ante o notario Manuel Aceituno Pérez.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Primeiro. Autorizar o cambio de titularidade do centro privado Jorge Juan, de Narón, código 15010071, a favor de Jorge Juan, S.L.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente, o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de xaneiro de 2016
ORDE do 18 de xaneiro de 2016 pola que se autoriza a inclusión da Escola de Música Municipal de Oroso José Verea Montero no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 08/02/2016

O Concello de Oroso solicita a inscrición da Escola de Música Municipal de Oroso José Verea Montero no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993 que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial da Coruña achega o expediente cos correspondentes informes.
Por isto, por proposta da Dirección Xeral de Centros e Recursos Humanos
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: A Coruña.
Concello: Oroso.
Localidade: Oroso (San Martiño).
Código postal: 15688.
Domicilio: praza de Isaac Díaz Pardo, 2.
Código do centro: 15032972.
Titular: Concello de Oroso.
Denominación: Escola de Música Municipal de Oroso José Verea Montero.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993, e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de xaneiro de 2016
RESOLUCIÓN do 2 de febreiro de 2016, da Dirección Xeral de Conservación da Natureza, pola que se modifica a Resolución do 20 de maio de 2015 pola que se determinan as épocas hábiles de caza, as medidas de control por danos e os réximes especiais por especies durante a tempada 2015/2016.
Consellería de Medio Ambiente e Ordenación do Territorio — III. Outras disposicións — 11/02/2016

O artigo 8 da Resolución do 20 de maio de 2015, da Dirección Xeral de Conservación da Natureza, pola que se determinan as épocas hábiles de caza, as medidas de control por danos e os réximes especiais por especies durante a tempada 2015/2016 (Diario Oficial de Galicia nº 106, do 8 de xuño), regula as peculiaridades propias da actividade de adestramento de cans e aves de cetraría. Con respecto ao adestramento de cans en terreos de réxime cinexético especial nas zonas destinadas a ese fin, o número 2 do citado artigo establece que non se poderá adestrar durante o período de maior sensibilidade para a cría das especies presentes na zona, considerando a duración mínima deste en tres meses consecutivos.
Nas últimas tempadas de caza estableceuse en dous meses o período de maior sensibilidade para a cría das especies presentes na zona, e o artigo 44.4 da Lei 13/2013, do 23 de decembro, de caza de Galicia, relativo ás zonas de adestramento de cans e aves de cetraría, establece que esta época se determinará regulamentariamente.
Considerando o anteriormente exposto e consonte ao recollido no Decreto 167/2015, do 13 de novembro, polo que se establece a estrutura orgánica da Consellería de Medio Ambiente e Ordenación do Territorio, que atribúe a esta consellería a ordenación e o aproveitamento dos recursos cinexéticos, concretando no seu artigo 12 que a Dirección Xeral de Conservación da Natureza é o organismo que exercerá as competencias e funcións atribuídas en materia da ordenación, conservación, protección, fomento e o aproveitamento sustentable dos recursos cinexéticos
Artigo único. Modifícase a redacción do número 2 do artigo 8 da Resolución do 20 de maio de 2015, da Dirección Xeral de Conservación da Natureza, pola que se determinan as épocas hábiles de caza, as medidas de control por danos e os réximes especiais por especies durante a tempada 2015/2016, quedando redactado como segue:
«Artigo 8.2:
Autorízase o adestramento de cans en terreos de réxime cinexético especial, nas zonas destinadas a ese fin e ao longo de todo o ano, agás nos meses de maior sensibilidade para a cría das especies presentes na zona, cun mínimo de dous meses consecutivos de suspensión escollidos nun único período entre abril e xullo, entendéndose, no seu defecto, que se corresponden cos meses de maio e xuño.
Para tal efecto, os titulares dos tecores interesados deberán comunicar os meses de suspensión escollidos ao servizo de Conservación da Natureza da provincia correspondente, cunha antelación mínima de 10 días ao comezo do período de suspensión».
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de febreiro de 2016
RESOLUCIÓN do 28 de xaneiro de 2016, da Secretaría Xeral de Emprego, pola que se fai pública a listaxe das entidades cooperativas que cumpriron coa obriga do depósito das contas anuais do exercicio 2014.
Consellería de Economía, Emprego e Industria — III. Outras disposicións — 11/02/2016

En cumprimento do disposto no artigo 97 do Regulamento do Rexistro de Cooperativas aprobado polo Decreto 430/2001, do 18 de decembro (DOG número 31, do 12 de febreiro de 2002), faise público que esta secretaría xeral resolveu publicar a listaxe das entidades cooperativas que cumpriron coa obriga do depósito das contas anuais correspondentes ao exercicio 2014.
Santiago de Compostela, 28 de xaneiro de 2016
RESOLUCIÓN do 18 de xaneiro de 2016, da Secretaría Xeral Técnica da Consellería de Economía, Emprego e Industria, pola que se dá publicidade dos convenios de colaboración subscritos por esta consellería no terceiro cuadrimestre do ano 2015.
Consellería de Economía, Emprego e Industria — III. Outras disposicións — 11/02/2016

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlles publicidade as seguintes relacións de convenios que se incorporan como anexo a esta resolución:
– Convenios subscritos pola Consellería de Economía, Emprego e Industria nos meses de setembro, outubro, novembro e decembro do ano 2015.
– Addenda a dous convenios, pendente de publicar, subscrita no mes de agosto de 2015.
– Convenios subscritos pola extinta Consellería de Traballo e Benestar, Área de Traballo, no último cuadrimestre do ano 2015.
Santiago de Compostela, 18 de xaneiro de 2016
Convenios de colaboración subscritos pola Consellería de Economía, Emprego e Industria nos meses de setembro, outubro, novembro e decembro do ano 2015.
Addenda subscrita no mes agosto de 2015.
Convenios de colaboración subscritos pola extinta Consellería de Traballo e Benestar, Área de Traballo, nos meses de setembro, outubro, novembro e decembro de 2015.
ORDE do 3 de febreiro de 2016 pola que se dispón o cesamento e o nomeamento de membros do Consello Asesor do Sistema Público de Saúde de Galicia.
Consellería de Sanidade — II. Autoridades e persoal — 09/02/2016

O Consello Asesor do Sistema Público de Saúde de Galicia é un órgano non colexiado superior de consulta e asesoramento da Consellería de Sanidade.
En virtude do disposto na Orde do 25 de maio de 2005 pola que se regula a composición, organización e funcionamento do Consello Asesor do Sistema Sanitario de Galicia, modificada pola Orde do 6 de outubro de 2011, a persoa titular da Consellería de Sanidade poderá, mediante orde, dispor a libre remoción e substitución dos membros do Consello, así como o seu nomeamento a título individual.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro, e a Orde do 25 de maio de 2005, modificada pola Orde do 6 de outubro de 2011,
Artigo 1
Que cesen como membros do Consello Asesor do Sistema Público de Saúde de Galicia as persoas que se relacionan no anexo I desta orde.
Artigo 2
Nomear membros do Consello Asesor do Sistema Público de Saúde de Galicia as persoas indicadas no anexo II desta orde.
Artigo 3
A composición do Consello Asesor do Sistema Público de Saúde de Galicia quedará tal como se determina no anexo III desta disposición.
Disposición derrogatoria
Quedan derrogadas todas as disposicións de igual ou inferior rango que se opoñan ao disposto nesta orde.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 3 de febreiro de 2016
Cesan como membros do Consello Asesor do Sistema Público de Saúde de Galicia:
– Jesús Vázquez Almuíña.
– Jaime Torres Rey.
– José Antonio Seoane Rodríguez.
Noméanse membros do Consello Asesor do Sistema Público de Saúde de Galicia:
– Manuel Domínguez Sardiña.
– José Luis López Álvarez.
– Manuel Boquete París.
– Lorenzo Pousa Estévez.
Composición do Consello Asesor do Sistema Público de Saúde de Galicia:
– Manuel Boquete París.
– Francisco Javier Carballo García.
– Ángel Carracedo Álvarez.
– Enrique Castellón Leal.
– José Castillo Sánchez.
– Alfonso Castro Beiras.
– Manuel Domínguez Sardiña.
– Berta García Fraguela.
– Alfredo García Iglesias.
– Carlos González Guitián.
– Ángel Jorge Echeverry Barreiro.
– José Luis López Álvarez.
– José Machuca Santa Cruz.
– Javier Martínez Pérez-Mendaña (presidente).
– Belén Piñeiro Bóveda.
– Lourenzo Pousa Estévez.
– Luciano Vidán Martínez.
RESOLUCIÓN do 27 de xaneiro de 2016 pola que se corrixen os erros advertidos na Resolución do 8 de xaneiro de 2016 pola que se fai pública a relación de postos de traballo do persoal funcionario de administración e servizos.
Universidade da Coruña — III. Outras disposicións — 09/02/2016

Advertidos erros no anexo da Resolución do 8 de xaneiro de 2016 (DOG núm. 10, do 18 de xaneiro), da Universidade da Coruña pola que se fai pública a relación de postos de traballo de persoal funcionario de administración e servizos desta universidade, esta reitoría, ao amparo do previsto no artigo 105.2 da Lei 30/1992, do 26 de novembro, de réxime xurídico das administracións públicas e do procedemento administrativo común, procede á rectificación nos termos que se indican no anexo que se xunta:
A Coruña, 27 de xaneiro de 2016
Onde di:
Debe dicir:
Onde di:
Debe dicir:
Onde di:
Debe dicir:
Onde di:
Debe dicir:
ORDE do 29 de xaneiro de 2016 pola que se fan públicos os anexos da Orde do 23 de decembro de 2015 pola que se aproba o Plan xeral de explotación marisqueira para o ano 2016.
Consellería do Mar — III. Outras disposicións — 09/02/2016

O día 30 de decembro de 2015 publicouse no DOG a Orde do 23 de decembro de 2015 pola que se aproba o Plan xeral de explotación marisqueira para o ano 2016.
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 168/2015, do 13 de novembro, polo que se establece a estrutura orgánica da Consellería do Mar, e o artigo 34 da Lei 1/1983, do 12 de febreiro, de normas reguladoras da Xunta e da súa Presidencia,
Primeiro. Facer públicos os anexos da Orde do 23 de decembro de 2015 pola que se aproba o Plan xeral de explotación marisqueira para o ano 2016.
Segundo. Facer a seguinte corrección de erros na páxina 52.592, cadro F (plans de explotación de equinodermos), provincia de Pontevedra, confraría de pescadores de Baiona, días máximos de extracción:
Onde di: «A pé: 50», debe dicir: «A pé: 60».
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de xaneiro de 2016
CORRECCIÓN de erros. Orde do 16 de abril de 2015 pola que se regulan os ficheiros de datos de carácter persoal existentes na entidade pública empresarial Augas de Galicia, como entidade adscrita a esta consellería (Diario Oficial de Galicia número 86, do 8 de maio).
Consellería de Medio Ambiente e Ordenación do Territorio — III. Outras disposicións — 09/02/2016

Advertido erro na Orde do 16 de abril de 2015 pola que se regulan os ficheiros de datos de carácter persoal existentes na entidade pública empresarial Augas de Galicia, como entidade adscrita a esta consellería, procédese á súa corrección nos seguintes termos:
No anexo I. Ficheiros de nova creación, na páxina 18294, «Denominación do ficheiro Recursos humanos, subepígrafe Nivel do ficheiro», onde di: «Básico», debe dicir: «Medio».
En estrito cumprimento do artigo 54.1.d) do Real decreto 1720/2007 polo que se desenvolve a Lei orgánica de protección de datos, o cal exixe que «A disposición ou acordo de creación do ficheiro deberá conter as comunicacións de datos previstas, indicando, de ser o caso, os destinatarios ou categorías de destinatarios», faise preciso modificar as diferentes cesións de datos nos ficheiros declarados.
Así, e para cada un dos ficheiros que se detallarán, procédese á súa corrección nos seguintes termos:
Na páxina 18292, «Denominación do ficheiro: Relacións informativas coa cidadanía e entidades».
Onde di:
Debe dicir:
Na páxina 18293, «Denominación do ficheiro: Relacións administrativas coa cidadanía e entidades».
Onde di:
Debe dicir:
Na páxina 18294, «Denominación do ficheiro: Actividades dirixidas á cidadanía».
Onde di:
Debe dicir:
Na páxina 18295 «Denominación do ficheiro: Rexistros».
Onde di:
Debe dicir:
RESOLUCIÓN do 26 de xaneiro de 2016, da Secretaría Xeral de Emprego, pola que se dá publicidade das axudas concedidas ao abeiro da Orde do 7 de xullo de 2015 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2015 (Diario Oficial de Galicia número 134, do 17 de xullo de 2015).
Consellería de Economía, Emprego e Industria — III. Outras disposicións — 09/02/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C.481.3, ao abeiro da Orde do 7 de xullo de 2015 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2015.
Convocatoria: Orde do 7 de xullo de 2015 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se procede á súa convocatoria para o ano 2015 (Diario Oficial de Galicia número 134, do 17 de xullo).
Santiago de Compostela, 26 de xaneiro de 2016
RESOLUCIÓN do 28 de xaneiro de 2016, da Secretaría Xeral Técnica e do Patrimonio da Consellería de Facenda, pola que se dá publicidade dos convenios de colaboración subscritos por esta consellería no terceiro cuadrimestre do ano 2015.
Consellería de Facenda — III. Outras disposicións — 09/02/2016

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único
Darlle publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2015 que se incorpora como anexo a esta resolución.
Santiago de Compostela, 28 de xaneiro de 2016
CORRECCIÓN de erros. Orde do 14 de xaneiro de 2016 pola que se ditan instrucións sobre a confección de nóminas do persoal ao servizo da Administración autonómica para o ano 2016.
Consellería de Facenda — III. Outras disposicións — 09/02/2016

Advertido erro na dita orde publicada no Diario Oficial de Galicia número 13, do 21 de xaneiro de 2016, cómpre facer as seguintes correccións:
– Na páxina 2322, onde di:
Debe dicir:
– Na páxina 2324, onde di:
Debe dicir:
– Na páxina 2327, no punto 3, complemento xeral de posto, onde di:
Debe dicir:
– Na páxina 2330, na letra b), Programa de actuación de fomento da produtividade, onde di:
Debe dicir:
ORDE do 2 de febreiro de 2016 pola que se fan públicos os anexos da Orde do 23 de decembro de 2015 pola que se aproban os plans de poliquetos en Galicia para o ano 2016 e se regula o seu exercicio.
Consellería do Mar — III. Outras disposicións — 10/02/2016

O día 30 de decembro de 2015 publicouse no DOG a Orde do 23 de decembro de 2015 pola que se aproban os plans de poliquetos en Galicia para o ano 2016 e se regula o seu exercicio. Xunto coa citada orde non se publicaron os anexos.
O día 21 de xaneiro de 2016 publicouse no DOG a Orde do 30 de decembro de 2015 pola que se regula a explotación dos recursos específicos no ámbito da Comunidade Autónoma de Galicia, recursos entre os que se encontran os poliquetos de acordo co seu artigo 1. Xunto con esta orde publicáronse os anexos correspondentes, parte dos cales virían substituír os anexos da Orde do 23 de decembro de 2015 de se teren publicados.
Así pois, cómpre indicar cales son os formularios de solicitudes para a presentación dos plans de explotación de poliquetos para o ano 2017, así como para a autorización para extraer poliquetos ao abeiro dos plans de explotación aprobados para o ano 2016, que se corresponderán cos que foron publicados xunto coa Orde do 30 de decembro de 2015 pola que se regula a explotación dos recursos específicos no ámbito da Comunidade Autónoma de Galicia.
En consecuencia co anteriormente exposto, en exercicio das facultades que me confire o artigo 4 do Decreto 168/2015, do 13 de novembro, polo que se establece a estrutura orgánica da Consellería do Mar, e o artigo 34 da Lei 1/1983, do 12 de febreiro, de normas reguladoras da Xunta e da súa Presidencia,
Primeiro. Os formularios de solicitudes que se precisan para a presentación dos plans de explotación de poliquetos para o ano 2017, así como para a autorización para extraer de poliquetos ao abeiro dos plans de explotación aprobados para o ano 2016, anexos I e II da Orde do 23 de decembro de 2015, correspóndense cos anexos VII e VIII da Orde do 30 de decembro de 2015, respectivamente.
Segundo. Facer público o anexo III da Orde do 23 de decembro de 2015 pola que se aproban os plans de poliquetos para o ano ano 2016 e se regula o seu exercicio.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de febreiro de 2016
CORRECCIÓN de erros. Orde do 12 de xaneiro de 2016 pola que se aproba a modificación parcial dos estatutos do Colexio Oficial de Enxeñeiros Técnicos Industriais da Coruña.
Vicepresidencia e Consellería de Presidencia, Administracións Públicas e Xustiza — III. Outras disposicións — 10/02/2016

Advertido un erro na citada orde publicada no Diario Oficial de Galicia número 15, do 25 de xaneiro de 2016, é necesario facer a seguinte corrección:
Na páxina 2624, no artigo 1, primeiro parágrafo, segunda liña, onde di: «Orde do 19 de novembro de 2013», debe dicir: «Orde do 19 de setembro de 2013».
RESOLUCIÓN do 3 de febreiro de 2016 pola que se publica o plan de estudos da titulación oficial de máster universitario en Enxeñaría Térmica (II edición).
Universidade de Vigo — III. Outras disposicións — 15/02/2016

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (Acsuga).
Establecido o carácter oficial do título por Acordo do Consello de Ministros do 25 de setembro de 2015 (publicado no BOE do 21 de outubro de 2015 por Resolución da Secretaría Xeral de Universidades do 2 de outubro de 2015).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais segundo o anexo I do Real decreto 1393/2007, do 29 de outubro, segundo Comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e segundo o Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Enxeñaría Térmica (II edición) que se recolle no anexo a esta resolución.
Vigo, 3 de febreiro de 2016
Rama de coñecemento: Enxeñaría e Arquitectura.
Universidades participantes: Universidade do País Vasco e Universidade de Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e módulos do máster.
Para a obtención do título de máster universitario en Enxeñaría Térmica (II edición), o alumnado deberá superar os 60 ECTS dos cales consta o máster.
RESOLUCIÓN do 4 de febreiro de 2016, da Secretaría Xeral Técnica da Consellería de Infraestruturas e Vivenda, pola que se dá publicidade dunha encomenda de xestión de carácter técnico á Axencia Galega de Infraestruturas, para a valoración das ofertas técnicas presentadas no expediente de contratación do servizo para a redacción do proxecto básico e de execución da terminal de autobuses integrada na estación intermodal de Ourense, cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020.
Consellería de Infraestruturas e Vivenda — III. Outras disposicións — 15/02/2016

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión á Axencia Galega de Infraestruturas para a valoración das ofertas técnicas presentadas no expediente de contratación do servizo para a redacción do proxecto básico e de execución da terminal de autobuses integrada na estación intermodal de Ourense cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 (sobre B), que ten as seguintes características:
– Actividade á que se refire: a Axencia Galega de Infraestruturas realizará o traballo consistente na emisión dun informe técnico de valoración das ofertas presentadas na licitación do servizo para a redacción do proxecto básico e de execución da terminal de autobuses integrada na estación intermodal de Ourense cofinanciada nun 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 (sobre B).
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 2 de febreiro de 2016, ata o 30 de decembro de 2016.
– Supostos nos que proceda a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 4 de febreiro de 2016
CORRECCIÓN de erros. Orde do 31 de decembro de 2015 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2016.
Consellería de Política Social — III. Outras disposicións — 15/02/2016

Advertidos erros na referida orde, publicada no Diario Oficial de Galicia número 17, do 27 de xaneiro de 2016, é necesario efectuar as seguintes correccións:
Na páxina 2967, no artigo 6.3 letra i), onde di: «Copia da declaración do imposto da renda das persoas físicas do ano 2014 da persoa solicitante, só no caso de que se denegue expresamente a súa consulta.», debe dicir: «Certificado de non ter presentado a declaración da renda das persoas físicas do ano 2014 da persoa solicitante, só no caso de que se denegue expresamente a súa consulta».
Na páxina 2967, no artigo 6.3, letra j), onde di: «Copia da declaración do imposto da renda das persoas físicas do ano 2014 do cónxuxe ou parella da persoa solicitante, só no caso de non autorizar a súa consulta.», debe dicir: «Certificado de non ter presentado a declaración da renda das persoas físicas do ano 2014 do cónxuxe ou parella da persoa solicitante, só no caso de non autorizar a súa consulta».
Na páxina 2975, no anexo I (continuación), onde se relaciona a documentación que se presenta ou se declara estar en poder da Administración actuante, onde di: «Copia da declaración do imposto da renda das persoas físicas do ano 2014 da persoa solicitante, só no caso de que se denegue expresamente a súa consulta», debe dicir: «Certificado de non ter presentado a declaración da renda das persoas físicas do ano 2014 da persoa solicitante, só no caso de que se denegue expresamente a súa consulta».
Na páxina 2975, no anexo I (continuación), onde se relaciona a documentación que se presenta ou se declara estar en poder da Administración actuante, onde di: «Copia da declaración do imposto da renda das persoas físicas do ano 2014 da persoa proxenitora que non apareza como solicitante, no caso de non autorizar a súa consulta.», debe dicir: «Certificado de non ter presentado a declaración da renda das persoas físicas do ano 2014 do cónxuxe ou parella da persoa solicitante, só no caso de non autorizar a súa consulta».
Esta modificación non afecta o prazo establecido na referida orde para a presentación de solicitudes.
RESOLUCIÓN do 2 de febreiro de 2016 pola que se dá publicidade dos convenios de colaboración subscritos no terceiro cuadrimestre do ano 2015.
Instituto Galego da Vivenda e Solo — III. Outras disposicións — 15/02/2016

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no terceiro cuadrimestre do ano 2015.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo no terceiro cuadrimestre do ano 2015, que se incorpora como anexo a esta resolución.
Santiago de Compostela, 2 de febreiro de 2016
RESOLUCIÓN do 11 de xaneiro de 2016 pola que se fai pública a composición da Comisión Galega de Informes, Avaliación, Certificación e Acreditación logo da renovación da metade dos seus membros consonte o disposto nos seus estatutos.
Axencia para a Calidade do Sistema Universitario de Galicia — II. Autoridades e persoal — 10/02/2016

O artigo 22 dos estatutos da Axencia para a Calidade do Sistema Universitario de Galicia (ACSUG) establece que a Comisión Galega de Informes, Avaliación, Certificación e Acreditación (CGIACA) estará constituída polo seu presidente ou presidenta, seis vogais elixidos polo Consello de Dirección da ACSUG, nomeados a través da presidenta ou presidente deste, de entre destacados membros da comunidade académica e científica, e pola directora ou director da ACSUG, que actuará como secretaria ou secretario desta.
O punto terceiro do citado artigo 22 establece que os vogais da CGIACA serán nomeados por un período de catro anos e que se procederá cada dous anos á renovación da metade deles. Indícase, así mesmo, que ningún vogal poderá ser proposto para outro período inmediato salvo que ocupase o cargo por un período non superior a dous anos.
Transcorrido o mandato de catro anos para tres dos vogais da CGIACA, procedeuse á súa renovación na reunión do Consello de Dirección da ACSUG do 17 de decembro de 2015 e ao seu nomeamento pola presidenta da ACSUG.
Finalmente, disponse nos estatutos da ACSUG que a composición da CGIACA deberá publicarse no Diario Oficial de Galicia.
De conformidade co exposto, faise pública a composición da CGIACA:
1. Presidente:
– Miguel Ángel Santos Rego, catedrático de Teoría e Historia da Educación da Universidade de Santiago de Compostela.
2. Vogais:
– Natalia Álvarez Lata, profesora titular de Dereito Civil da Universidade da Coruña.
– María Bastida Domínguez, profesora contratada doutora de Organización de Empresas da Universidade de Santiago de Compostela.
– Luis Castedo Ribas, catedrático de Teoría do Sinal e Comunicacións da Universidade da Coruña.
– Jorge Domínguez Martín, catedrático de Zooloxía da Universidade de Vigo.
– José Manuel González Herrán, catedrático de Literatura Española da Universidade de Santiago de Compostela.
– Ana María Pita Grandal, catedrática de Dereito Financeiro e Tributario da Universidade de Vigo.
3. Secretario:
– José Eduardo López Pereira, director da ACSUG.
Santiago de Compostela, 11 de xaneiro de 2016
RESOLUCIÓN do 2 de febreiro de 2016 pola que se procede á publicación das subvencións concedidas no ano 2015 a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións) e a grupos informais de mozos e mozas, en virtude da Orde do 30 de marzo de 2015 pola que se establecen as bases que rexen as axudas enmarcadas no programa Iniciativa Xove.
Consellería de Política Social — III. Outras disposicións — 17/02/2016

En virtude das competencias da Consellería de Política Social, atribuídas polo Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia, e o Decreto 176/2015, do 3 de decembro, polo que se establece a estrutura orgánica da Consellería de Política Social, e de acordo co disposto no artigo 14.5 da Orde do 30 de marzo de 2015, pola que se establecen as bases que rexen as axudas enmarcadas no programa Iniciativa Xove, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2015 a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións), e a grupos informais de mozos e mozas, para a realización de proxectos de iniciativa xuvenil, mediante resolución da directora xeral de Xuventude e Voluntariado, por delegación da entón conselleira de Traballo e Benestar, segundo o disposto na disposición adicional segunda da Orde do 30 de marzo de 2015. A relación de subvencións concedidas atópase no anexo desta resolución.
Santiago de Compostela, 2 de febreiro de 2016
DECRETO 14/2016, do 4 de febreiro, polo que se dispón o nomeamento dun vogal do Consello de Administración do ente público Portos de Galicia.
Consellería do Mar — II. Autoridades e persoal — 18/02/2016

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica que, de conformidade co artigo 10.3 do regulamento, serán nomeados por proposta das persoas titulares das consellerías con representación no Consello de Administración.
O artigo 10 do regulamento no seu número 5 sinala que os vogais representantes das administracións locais serán nomeados polo Consello da Xunta de Galicia, por proposta do presidente do ente público, e corresponderá un a cada provincia costeira. A proposta ao presidente efectuarase mediante acordo adoptado por maioría simple entre os concellos que teñan no seu territorio algún porto integrado no ente público, propoñendo un vogal ou unha terna de vogais no conxunto dos concellos que pertencen a cada unha das provincias costeiras. Así mesmo, o citado artigo 10 dispón no seu número 8 que os vogais representantes das administracións locais, agás as causas de cesamento que nel se consignan, desempeñarán o seu cargo durante catro anos e o número 10 do mesmo artigo indica que os ditos vogais se renovarán por metades cada dous anos e poderán ser reelixidos unha soa vez ao finalizaren o seu mandato.
En consecuencia, vistas as propostas de cesamento e nomeamento precisas para a renovación dun vogal representante das administracións locais pola provincia de Lugo, por proposta da conselleira do Mar e logo de deliberación do Consello da Xunta de Galicia na súa reunión do día catro de febreiro de dous mil dezaseis,
Artigo único
O nomeamento de Antonio Veiga Outeiro como vogal do Consello de Administración do ente público Portos de Galicia, en representación das administracións locais pola provincia de Lugo.
Santiago de Compostela, catro de febreiro de dous mil dezaseis
DECRETO 13/2016, do 4 de febreiro, polo que se dispón o cesamento dun vogal do Consello de Administración do ente público Portos de Galicia.
Consellería do Mar — II. Autoridades e persoal — 18/02/2016

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica que, de conformidade co artigo 10.3 do regulamento, serán nomeados por proposta das persoas titulares das consellerías con representación no Consello de Administración.
O artigo 10 do regulamento no seu número 5 sinala que os vogais representantes das administracións locais serán nomeados polo Consello da Xunta de Galicia, por proposta do presidente do ente público, e corresponderá un a cada provincia costeira. A proposta ao presidente efectuarase mediante acordo adoptado por maioría simple entre os concellos que teñan no seu territorio algún porto integrado no ente público, propoñendo un vogal ou unha terna de vogais no conxunto dos concellos que pertencen a cada unha das provincias costeiras. Así mesmo, o citado artigo 10 dispón no seu número 8 que os vogais representantes das administracións locais, agás as causas de cesamento que nel se consignan, desempeñarán o seu cargo durante catro anos e o número 10 do mesmo artigo indica que os ditos vogais se renovarán por metades cada dous anos e poderán ser reelixidos unha soa vez ao finalizaren o seu mandato.
En consecuencia, vistas as propostas de cesamento e nomeamento precisas para a renovación dun vogal representante das administracións locais pola provincia de Lugo, por proposta da conselleira do Mar e logo de deliberación do Consello da Xunta de Galicia na súa reunión do día catro de febreiro de dous mil dezaseis,
Artigo único
O cesamento de José Demetrio Salgueiro Rapa como vogal do Consello de Administración do ente público Portos de Galicia, en representación das administracións locais pola provincia de Lugo, agradecéndolle os servizos prestados.
Santiago de Compostela, catro de febreiro de dous mil dezaseis
RESOLUCIÓN do 2 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se dá publicidade ás subvencións concedidas ao abeiro da Orde do 22 de decembro de 2014 (Diario Oficial de Galicia número 6, do 12 de xaneiro de 2015) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2015.
Consellería do Medio Rural — III. Outras disposicións — 19/02/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 22 de decembro de 2014 (Diario Oficial de Galicia núm. 6, do 12 de xaneiro de 2015) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2015, que figuran como anexo desta resolución. As ditas axudas foron aprobadas con cargo á aplicación orzamentaria 2015 12 22 713D 7810 (promoción e comercialización agroalimentaria); proxecto 2011 00765 (control da calidade); cun crédito orzamentario para o ano 2015 de 200.000 euros.
Santiago de Compostela, 2 de febreiro de 2016
RESOLUCIÓN do 1 de febreiro de 2016 pola que se convoca unha xornada sobre eficiencia e transparencia na contratación pública.
Escola Galega de Administración Pública — III. Outras disposicións — 19/02/2016

Dentro do plan de actividades da Escola Galega de Administración Pública para o ano 2016 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase unha xornada sobre eficiencia e transparencia na contratación pública, conforme as seguintes bases:
1. Obxectivos.
Son obxectivos, entre outros, desta xornada pór de manifesto ferramentas concretas que tendan á eficiencia na contratación desde o deseño dos contratos ata a súa execución. Analizaranse boas prácticas na redacción de condicións de solvencia e de criterios de adxudicación, desde a óptica da visión dos pronunciamentos do Tribunal de Xustiza da Unión Europea e os tribunais de recurso especial. Expoñeranse exemplos concretos de municipios e autonomías.
2. Contidos.
Serán tratados, entre outros, os seguintes temas:
– Boas prácticas en materia de contratación pública.
– A revisión do prezo do contrato.
– Os problemas na execución do contrato: equilibrio económico e extinción do contrato.
– A distribución dos contratos en lotes.
3. Destinatarios.
Empregados das administracións públicas de Galicia, tanto autonómica como local, das universidades do Sistema Universitario de Galicia, persoal das entidades do sector público, xuristas, profesionais e persoas interesadas en xeral.
4. Desenvolvemento.
Lugar: EGAP, salón de actos, rúa Madrid, 2-4, Santiago de Compostela.
Data: 11 de marzo de 2016.
Horario: mañá e tarde.
Duración: 7 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/.
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 9 de marzo de 2016.
Poderá obterse calquera outra información, das 8.30 ás 14.30 horas, nos teléfonos: 981 54 62 41-981 54 62 39.
7. Modificacións.
A EGAP resérvase a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustificase a súa realización.
8. Certificado de asistencia oficial.
Ao final da xornada entregarase un certificado de asistencia a aquelas persoas inscritas que tivesen participado asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización da xornada e o selo oficial da institución.
Santiago de Compostela, 1 de febreiro de 2016
RESOLUCIÓN do 2 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se dá publicidade ás subvencións concedidas ao abeiro do Acordo do Consello da Xunta de Galicia do 26 de marzo de 2015 polo que se autoriza a Consellería do Medio Rural e do Mar para a concesión de subvencións aos consellos reguladores das denominacións de calidade para gastos de funcionamento.
Consellería do Medio Rural — III. Outras disposicións — 19/02/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro do Acordo do Consello da Xunta de Galicia do 26 de marzo de 2015 polo que se autoriza a Consellería do Medio Rural e do Mar para a concesión de subvencións aos consellos reguladores das denominacións de calidade para gastos de funcionamento, que figuran como anexo desta resolución. As ditas axudas foron aprobadas con cargo á aplicación orzamentaria 12.22.713D.481.1 (gastos de funcionamento dos consellos reguladores); proxecto 2012 00770; cun crédito orzamentario para o ano 2015 de 445.957,98 euros.
Santiago de Compostela, 2 de febreiro de 2016